Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14651

2. Megjegyzés. - Az elsőbbségi riasztó jelzés a vevő távgépíró-állomáson megszólaltatja a csengőt. A teljesen automatizált állomások hasonló figyelmeztető jelzést adhatnak az SS sürgősségi jelzés észlelésekor. Ezek a jelzések hívják fel az automata átjátszó központokban a felügyelő személyzet, az alárendelt állomásokon pedig kezelő személyzet figyelmét arra, hogy a közlemény azonnali figyelmet követel. 4.4.4.4 A feladó sorban további adatok közlését is meg kell engedni, feltéve hogy a feladó rész teljes hossza nem haladja meg a 69 karaktert, és hogy ez az érintett hatóságok megállapodásának tárgyát kell, hogy képezze. 4.4.4.4.1 Ajánlás.- A szabadon választható adatok jelenlétét lehetőleg egy szóközzel jelezzék, az adatokat egy kijelölési funkcióval zárják le. 4.4.4.4.2 Ajánlás.- Ha egy közleményben a forrás és a cél címzések között további címzési információk cseréje szükséges, akkor azt lehetőleg a szabadon választható adatmezőben (ODF) tegyék, az alábbi meghatározott formátumban:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes